Совет пачхьалкх йолчу заманехь, коммунистан идеологица а догIуш, дин лелор дихкинера цу пачхьалкхан Iедало бахархошна. Дихкина хиллехь а, дан луучо цIахь ламаз дора, йоьшчо мовлад йоьшура, дечо зуькар дора, велла стаг бусалба дина ма-бохху дIа а вуллура. Дукха нах бацара Нохчийчохь динх кIорга Iилма дерш а, цуьнан кIоргалле кхийдашберш а. Я лиъча, дин кIоргга Iамо меттиг а яцара Нохчийчохь.